Source: http://docplayer.fi/17785061-Tornavansaaren-silta-urakkaohjelma.html
Timestamp: 2019-04-20 12:52:23+00:00
Document Index: 11371697

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Törnävänsaaren silta URAKKAOHJELMA - PDF
Download "Törnävänsaaren silta URAKKAOHJELMA"
1 LIITE 1 Seinäjoen kaupunki Törnävänsaaren silta URAKKAOHJELMA
2 Seinäjoen kaupunki 2(13) Sisällys 0.1 Tilaaja / Rakennuttaja Rakennesuunnittelu Tutkimukset ja selvitykset RAKENNUSKOHDE Rakennuskohde ja paikka Tutustuminen rakennuspaikkaan HANKKEEN URAKKAMUOTO JA URAKOITSIJA Suoritusvelvollisuuden laajuus URAKAT JA NIIDEN SISÄLTÖ Pääurakka TYÖN TOTEUTUS JA YHTEISTOIMINTA Yhteistoimintaa koskevat ohjeet Työaikataulu Työmaajärjestelyt Katselmukset Vastaanottotarkastus Luvat Suunnitelmat ja niiden toteuttaminen Laadunvarmistus Urakoitsijan laadunvalvonta Vaihtoehtoiset tuotteet YMPÄRISTÖ Ympäristön suojelu Purku- jätemateriaali Maa-, kivi- ja puuaines Ongelma/vaarallinen jäte ASIAKIRJAT Tarjouspyyntöasiakirjat Urakkasopimusasiakirjat ja niiden pätevyysjärjestys Asiakirjojen julkisuus URAKKA-AIKA Töiden aloitus Rakennusaika Työaika Viivästyssakko VASTUUVELVOITTEET Takuuaika Urakoitsijan vakuudet... 9
3 Seinäjoen kaupunki 3(13) 9.3 Vakuutukset Rakennuttajan vakuudet TILAAJAN MAKSUVELVOLLISUUS Urakkahinta ja lopullinen urakkasumma Urakkahinnan maksaminen Maksuerätaulukko Maksuerät Maksuaika ja viivästyskorko Hintasidonnaisuudet Lisä- ja muutostyöt VALVONTA Rakennuttajan organisaatio ja valvonta Rakennuttajan laadun valvonta Suunnittelijan laadunvalvonta TYÖTURVALLISUUS TYÖMAAN HALLINTO JA TOIMITUKSET Urakoitsijan organisaatio ja velvoitteet Työvoima Työmaapäiväkirja Työmaakokoukset Urakoitsijoiden yhteiset toimitukset Viranomaistarkastukset VASTAANOTTOMENETTELY Vastaanottotarkastus Urakkasuorituksen tarkastus Takuutarkastus ERIMIELISYYDET Riitaisuuksien ratkaiseminen TARJOUS Tarjouksen muoto Tarjouksen tekeminen Tarjouksen voimassaoloaika Lisätiedot URAKOITSIJATIETOJEN ILMOITTAMINEN URAKOITSIJAN VALINTAPERUSTEET... 13
4 Seinäjoen kaupunki 4(13) 0 RAKENNUSHANKKEEN YHTEYSTIEDOT 0.1 Tilaaja / Rakennuttaja Nimi: Seinäjoen kaupunki, tekniikkakeskus Osoite: Kirkkokatu 6, Seinäjoki Yhdyshenkilö: Kari Havunen kaupungininsinööri Puhelin: Sähköposti: 0.2 Rakennesuunnittelu Nimi: Insinööritoimisto Savela Oy Osoite: Tuottajantie 29, Seinäjoki Yhdyshenkilö: Markku Savela Puhelin: Sähköposti: 0.3 Tutkimukset ja selvitykset Nimi: Aluetaito Oy Osoite: Asemakatu 1, Lapua Yhdyshenkilö: Martti Kaunismäki Puhelin: Sähköposti:
5 Seinäjoen kaupunki 5(13) 1 RAKENNUSKOHDE 1.1 Rakennuskohde ja paikka Kohde käsittää syrjälankkukantisen teräspalkkisillan rakentamisen suunnitelmien mukaan täysin valmiiksi. Tien rakennekerrokset tehdään molempiin suuntiin suunnitelman mukaisen matkan ja liitetään olemassa oleviin puiston kulkuteihin. Sillan jänneväli JM=31,6 m ja kannen leveys HL=5,0 m. Kansi liittyy päätypalkkeihin liikuntasaumattomasti. Sillan päällysrakenne koostuu teräspalkistosta, puurakenteisesta syrjälankkukannesta ja, paikalla valettavista päätypalkeista. Kaidemalli on puurakenteinen ja samantyylinen kuin toisessa aikaisemmin tehdyssä Törnävänsaareen johtavassa sillassa. Silta perustetaan maanvaraisesti massanvaihdon varaan pohjatutkimuksen mukaan. Alusrakenteiden betonirakenteet valetaan paikalla. Rakennettava silta sijaitsee Seinäjoella, Törnävän kaupunginosassa Törnävän puiston ja Brykärinpuiston alueella. Silta johtaa Seinäjoen yli. Hanke toteutetaan Törnävänsaaren sillan rakentamistyöstä laadittujen suunnitelmien esittämässä laajuudessa. Tarkempi sijainti ilmenee sillan yleispiirustuksesta. 1.2 Tutustuminen rakennuspaikkaan Rakennuttaja edellyttää, että urakkatarjouksen antajan on tutustunut rakennuskohteeseen ennen tarjouksen jättämistä. 2 HANKKEEN URAKKAMUOTO JA URAKOITSIJA 2.1 Suoritusvelvollisuuden laajuus Urakkamuotona on kokonaishintaurakka. Urakoitsijalla tarkoitetaan rakennuttajaan sopimussuhteessa olevaa työmaan johtovelvollisuuksista vastaavaa päätoteuttajaa (YSE 1998). 3 URAKAT JA NIIDEN SISÄLTÖ 3.1 Pääurakka Pääurakkaan sisältyvät työmaan johtovelvollisuuksien lisäksi rakennustekniset työt (rakennusurakka) asiakirjaluettelossa mainittujen suunnitelmien mukaisesti saatettuna täysin valmiiksi. Urakkatarjouspyyntöasiakirjoissa ilmoitetut määrätiedot ovat informatiivisia eivätkä ne sido rakennuttajaa. Urakoitsijan tulee sisällyttää kokonaisurakkahintaan sopimusasiakirjojen mukaisen työtuloksen aikaansaamiseksi kaikkien tarpeellisten töiden ja tarvikkeiden kaikki kustannukset Urakkaan kuuluu suunnitelmien mukaisesti mm. seuraavat työkokonaisuudet: - työpadot perustusten kuivana tekemisen mahdollistamiseksi - perustusten maanrakennustyöt - perustusten betonirakenteet - perustusten täyttötyöt - tien rakentaminen sillan molemmin puolin puistoväyliin saakka - sillan teräsrakenteiden tekeminen mukaan lukien teräspalkkien konepajapiirustukset
6 Seinäjoen kaupunki 6(13) - sillan puukannen rakentaminen - sillan kaiteiden rakentaminen - rakennusalueen pintarakenteet kuten luiskien verhoukset ja maisemoinnit - rakennussuoritukseen käytettyjen ajoteiden ja alueiden palauttaminen ennalleen - tarvittavan puuston ja pensaiden poisto rakennustyön edellyttämässä laajuudessa. Mahdolliset kannot erotellaan kaivumaista 4 TYÖN TOTEUTUS JA YHTEISTOIMINTA 4.1 Yhteistoimintaa koskevat ohjeet Pääurakoitsija huolehtii eri urakoitsijoiden töiden ja työvaiheiden yhteensovittamisesta. Töiden järjestelyssä ja työvaiheiden ajoituksessa on otettava huomioon työturvallisuuden vaatimukset. Pääurakoitsijan on toimitettava suunnitelma työmaa-alueen järjestelyistä rakennuttajalle hyväksyttäväksi kahden viikon kuluessa urakkasopimuksen allekirjoituksesta. 4.2 Työaikataulu Pääurakoitsijan on laadittava YSE 5 :n mukainen työaikataulu ennen urakkasopimuksen allekirjoittamisesta. 4.3 Työmaajärjestelyt Tarvittavia alueita tulee käyttää siten, että ei vaaranneta, estetä eikä häiritä yleistä tai yksityistä liikennettä. Kevyenliikenteen liikennejärjestelyt on hyväksytettävä tilaajalla hyvissä ajoin ennen töiden aloittamista. Liikennejärjestelyjen toteuttamiskustannukset kuuluvat urakoitsijalle ja sisältyvät urakkaan. Urakoitsijan tulee huolehtia kustannuksellaan tarpeellisista omien toimenpiteiden aiheuttamasta kunnossa- ja puhtaanapitotyöstä. Urakoitsijalle kuuluvat työmaa-alueiden merkitseminen ja aitaaminen turvallisuusasiakirjojen edellyttämällä tavalla ja järjestyksenpito 4.4 Katselmukset Ennen töiden aloittamista pidetään alkukatselmus, jossa tarkistetaan laatu-, työmaa- ja turvallisuussuunnitelmiin. Muista katselmuksista sovitaan erikseen. 4.5 Vastaanottotarkastus Rakennuskohde vastaanotetaan kun kohde on valmis urakassa määrätyssä laajuudessa ja liikenteelle käyttöön otettavissa. 4.6 Luvat Tilaaja on hakenut vesioikeuden lupaa sillan rakentamiselle. Lupapäätöstä asiasta ei vielä ole. Lupapäätös toimitetaan urakoitsijalle heti, kun se saadaan. Tilaaja vastaa lupapäätöksessä määrättävistä tarkkailuista ja niiden suorittamisesta. Urakoitsijan on työtä suorittaessaan huomioitava lupapäätöksen mukaisten velvoitteiden täyttyminen ja toimittava lupapäätöksen mukaisesti. Rakennuttaja hankkii työluvat maanomistajilta. Työsuoritukseen liittyvien lupien ja mittausten hankkimisesta sekä ilmoitusten tekemisistä ja kustannuksista vastaa urakoitsija. 4.7 Suunnitelmat ja niiden toteuttaminen Rakennuttaja toimittaa valitulle urakoitsijalle suunnitelmat YSE:n :n mukaisesti (3 sarjaa). Aliurakkaja hankintatarjouspyyntöihin tarvitsemansa piirustustensa kopiosarjat kustantaa urakoitsija.
7 Seinäjoen kaupunki 7(13) 5.1 Laadunvarmistus Pääurakoitsijan on laadittava ennen työmaan aloitusta työmaata koskeva laatusuunnitelma, jota täydennetään työn kuluessa. Kunkin urakoitsijan on laadittava omaa työtään koskeva työmaan laatusuunnitelma. Lisäksi urakoitsijan on toimitettava viranomaisten edellyttämään laadunvarmistusselvitykseen tarvittavat tiedot. 5.2 Urakoitsijan laadunvalvonta Urakoitsijan on valvottava oman ja aliurakoitsijoidensa työnjohdon ja työvoiman osaamista ja työsuoristusta sekä työtuloksen vaatimustenmukaisuutta. Työvaiheiden oikeaan ajoitukseen ja työsuoritusten laatuun on kiinnitettävä huomiota. Urakoitsijan on myös valvottava hankintojen ja aliurakoitsijoiden rakennusvaiheiden kelvollisuutta ja työsuoritusta, jotta sopimuksen mukainen laatu kaikilta osin saavutetaan. Urakoitsijan tulee huolehtia, että: - tiedot käytetyistä materiaaleista ja rakenteiden mittaustuloksista dokumentoidaan - tulokset dokumentoidaan siten, että kaikki puutteellisuudet ja poikkeavuudet sekä niihin johtaneet syyt on jäljitettävissä - kaikissa työvaiheissa hankitaan ja tallennetaan sellaiset tiedot, joilla voidaan osoittaa, että rakenteilla on ne ominaisuudet, joita niiltä edellytetään ja niille on määritelty - jokaisesta merkittävästä laatupoikkeamasta laaditaan aina poikkeamaraportti, josta ilmenee laatupoikkeaman syy ja tehdyt korjaustoimenpiteet, ja jos poikkeama on sellainen, ettei sitä voi enää korjata, urakoitsijan tulee esittää syy miksi asiaa ei ole korjattu. Urakan päätteeksi vaaditut laatudokumentit kootaan urakoitsijan toimesta laatukansioksi. Laatukansio luovutetaan tilaajalle tarkastettavaksi viikkoa ennen vastaanottotarkastusta. Urakoitsijalla on velvollisuus dokumentoida rakentamisen toteumatiedot tarkepiirustuksille Tilaaja/rakennuttaja edellyttää, että urakoitsija huolehtii, että hänen käyttämänsä rakennustuotteet ovat joko Euroopan parlamentin ja neuvoston asetuksen (EU) nro: 305/2011 (rakennustuoteasetuksen) mukaisesti CE-merkittyjä tai siltä osin kuin tuotteiden ei tarvitse olla CE-merkittyjä, tuotteet ovat lain eräiden rakennustuotteiden tuotehyväksynnästä 2012/954 (tuotehyväksyntälain) ja vastaavan asetuksen mukaisesti varmennettuja. Urakoitsijan tulee varmistaa rakennustuotteen kelpoisuus eli tuotteen CE-merkintä ja kansallinen hyväksyntä ennen tuotteiden tilaamista/käyttämistä/kiinnittämistä rakennuskohteeseen. Mikäli rakennustuote ei täytä edellä mainittuja vaatimuksia, urakoitsija vastaa tuotteen vaihtamisesta aiheutuvista kustannuksista. 5.3 Vaihtoehtoiset tuotteet Halutessaan käyttää asiakirjoissa mainittujen rakennustuotteiden asemasta muita tuotteita urakoitsijan on hankittava vaihdolle etukäteen rakennuttajan hyväksyminen ja hyväksymisen ehdot. 6 YMPÄRISTÖ 6.1 Ympäristön suojelu Urakoitsijan tulee omassa työssään minimoida työmaan haitalliset ympäristövaikutukset ottamalla tuotteita valitessaan huomioon niiden käyttöikä, korjattavuus ja ympäristörasitus. Pääurakoitsijan on laadittava työmaata koskeva suunnitelma, jossa esitetään toimenpiteet tilaajan ympäristöä koskevien vaatimusten täyttämiseksi. Työskentelyalueella olevat säilytettävät puut suojataan siten, että kasvien maanpäälliset ja maanalaiset osat eivät vahingoitu. 6.2 Purku- jätemateriaali Urakoitsijan tulee lajitella rakentamisessa syntyvät jätteet ja kuljettaa ne hyväksyttyyn jätteenkäsittelyyn Käsittelymaksut kuuluvat urakoitsijalle ja niiden on sisällyttävä urakkahintaan 6.3 Maa-, kivi- ja puuaines Urakka-alueelta irrotettava ylimääräinen maa-aines kuljetetaan rakennuttajan osoittamaan tai hyväksymään paikkaan. Maksut kuuluvat urakoitsijalle ja niiden on sisällyttävä urakkahintaan
8 Seinäjoen kaupunki 8(13) 6.4 Ongelma/vaarallinen jäte Kunkin urakoitsijan purettavaksi osoitetut ongelma- vaaralliset jätteet on toimitettava esim. Lakeuden Etappiin tai vastaavaan. Maksut kuuluvat urakoitsijalle ja niiden on sisällyttävä urakkahintaan. Mikäli kohteesta löytyy muuta ongelma-/vaarallista jätettä kuin, mitä asiakirjassa on mainittu, niin tästä tulee välittömästi informoida rakennuttajaa. 7 ASIAKIRJAT 7.1 Tarjouspyyntöasiakirjat Urakan tarjouspyyntöasiakirjat on lueteltu tarjouspyyntökirjeen liitteessä. Urakkatarjouksen antajan on tarkistettava, että toimitus vastaa asiakirjaluetteloa ja ilmoitettava mahdollisista puutteista välittömästi rakennuttajalle. Tarjouspyyntöasiakirjat luovutetaan urakoitsijalle maksutta kahtena sarjana. Tarvitsemansa lisäkopiot urakoitsija hankkii kustannuksellaan. Lisäkopioita voi tilata laskua vastaan rakennuttajan yhdyshenkilöltä. 7.2 Urakkasopimusasiakirjat ja niiden pätevyysjärjestys Urakasta laaditaan urakkasopimus. Urakassa noudatetaan Rakennusurakan yleisiä sopimusehtoja YSE 1998 Urakkasopimukseen liitetään: urakkaneuvottelupöytäkirjat yleiset sopimusehdot YSE 1998 (ei liitteenä) tarjouspyyntö ja ennen tarjouksen antamista annetut kirjalliset lisäselvitykset urakkaohjelma turvallisuusasiakirja tarjous ja työnantajavelvoitteen mukaiset selvitykset maksuerätaulukko muut tekniset asiakirjat Tarjouspyynnön liiteluettelon mukaan Ennen tarjouksen jättämistä annetut kirjalliset lisäselvitykset ovat pätevyysjärjestyksessä tarjouspyyntökirjeen edellä. Viimeisenä annettu lisäselvitys on pätevyydessä ensimmäisenä. Yleisiä asiakirjoja ei ole tämän urakkaohjelman liitteenä. Urakoitsijan edellytetään hankkivan puuttuvien asiakirjojen tuntemuksen. Urakoitsijan tulee tarkastaa saamansa piirustukset ja asiakirjat sekä ilmoittaa niissä mahdollisesti havaitsemistaan virheellisyyksistä ja ristiriitaisuuksista rakennuttajalle tarjouspyynnössä ilmoitetulla tavalla. Mikäli joku asia ilmoitetaan yhdessä asiakirjassa (esim. urakkaohjelmassa), mutta se puuttuu muista asiakirjoista, asia kuuluu urakkaan. Mikäli jossain asiakirjassa tai keskenään samanarvoisissa asiakirjoissa esiintyy ristiriitaisuuksia, määrää rakennuttaja mitä teknisessä mielessä noudatetaan. 7.3 Asiakirjojen julkisuus Tähän hankintaan ja sitä koskeviin asiakirjoihin sovelletaan yleisten asiakirjojen julkisuutta koskevia ja kuntalain säännöksiä. 8 URAKKA-AIKA 8.1 Töiden aloitus Urakan voi aloittaa, kun tarjoukset on käsitelty, urakoitsija valittu ja urakkasopimus allekirjoitettu. Työt voidaan aloittaa vasta vesilainmukaisen lupapäätöksen voimaan tullessa. Töiden aloittamiseksi on haettu valmistelulupaa. Valmistelevista töistä sovitaan kirjallisesti Rakennusaika Rakennustyöt on hoidettava siten, että rakennustyö on kokonaan valmis mennessä.
9 Seinäjoen kaupunki 9(13) Mikäli rakennuskohteen työt valmistuvat ennen sopimuksen mukaista ajankohtaa, rakennuttaja voi ottaa kohteen vastaan, mutta tästä ei suoriteta erillistä hyvitystä. 8.3 Työaika Rakennuttaja on suunnitellut omat työnsä ja toiminnan siten, että työmaalla noudatetaan säännöllisenä työaikana yksivuorotyötä (ma - pe). Mikäli tästä halutaan merkittävästi poiketa, asia on otettava esiin urakkaneuvottelussa tai työmaakokouksessa. Työpäiviä eivät ole pyhäpäivät eivätkä rakennusalan työehtosopimuksen mukaiset vapaapäivät. 8.4 Viivästyssakko Jokaiselta työpäivältä, jonka urakan täyttäminen myöhästyy urakkasopimuksessa sovituista ajankohdista, tilaajalla on oikeus saada urakoitsijalta viivästyssakkoa sopimuksen määräyksen mukaan. Viivästyssakko on kultakin työpäivältä 0,2 % arvonlisäverottomasta urakkahinnasta. Viivästyssakko lasketaan urakan valmistumisen osalta enintään 50 työpäivältä. Tämän lisäksi työkohteen valmistumisen viivästyessä urakoitsijasta johtuvasta syystä peritään viivästyssakkoa kultakin alkavalta myöhästymisviikolta euroa enintään kolmelta myöhästymisviikolta. 9 VASTUUVELVOITTEET 9.1 Takuuaika Takuuaika on kaksi vuotta hyväksytystä vastaanottotarkastuksesta lukien. Urakoitsijan vastuu takuuaikana ja takuuajan jälkeen on YSE:n mukainen. 9.2 Urakoitsijan vakuudet Rakennusajan vakuus on 10 % urakkahinnasta (alv 0 %). Takuuajan vakuus on 2 % urakkahinnasta (alv 0 %). Vakuuksien tulee olla voimassa 3 kuukautta yli sovittujen valmistumis- ja takuuajan päättymispäivien. 9.3 Vakuutukset YSE 38 Urakoitsijan tulee olla vähintään urakkasumman suuruinen voimassa oleva toiminnan vastuuvakuutus. 9.4 Rakennuttajan vakuudet Rakennuttaja ei aseta vakuutta. 10 TILAAJAN MAKSUVELVOLLISUUS 10.1 Urakkahinta ja lopullinen urakkasumma Tarjouksessa urakoitsijan antama kiinteä kokonaishinta on urakan urakkahinta. Lopullinen urakkasumma on urakkahinnan ja muutos- ja lisätyölaskujen yhteenlaskettu summa Urakkahinnan maksaminen Maksuerätaulukko Urakoitsija laatii urakkasopimukseen tilaajan hyväksyttäväksi työn edistymisen mukaisen maksuerätaulukon. Viimeinen maksuerä on maksukelpoinen sen jälkeen, kun tilaaja on hyväksynyt ja vastaanottanut työn sekä urakoitsijan toimitukseen kuuluvat dokumentit ja taloudellinen loppuselvitys on pidetty Maksuerät Urakkasumma maksetaan urakoitsijalle urakkasopimukseen liitettävän maksuerätaulukon mukaisina osamaksuina, jotka on hyväksytettävä valvojalla tai rakennuttajan tähän tehtävään valtuuttamalla muulla henkilöllä. Maksuaika on 21 vuorokautta siitä, kun ko. lasku on hyväksytty maksukelpoiseksi.
10 Seinäjoen kaupunki 10(13) Ensimmäinen maksuerä on enintään 5 % urakkahinnasta. Ensimmäinen maksuerä on laskutuskelpoinen sen jälkeen kun rakennusaikainen vakuus on asetettu, laatusuunnitelma on luovutettu ja hyväksytty ja työt aloitettu. Viimeisen maksuerän tulee olla vähintään 10 % urakkahinnasta, eikä se ole maksukelpoinen ennen, kuin rakennuttaja on vastaanottanut työn ja takuuajan vakuus on luovutettu rakennuttajalle. Seinäjoen kaupunki kuuluu käänteisen arvonlisäveron piiriin. Urakoitsija lähettää tilaajalle arvonlisäverottoman laskun ja tilaaja hoitaa laskun osalta arvonlisäveron tilityksen. Seinäjoen kaupungin Y-tunnus on Urakkasumman laskutuksessa ja maksamisessa noudatetaan voimassa olevaa arvonlisäverolakia Maksuaika ja viivästyskorko Laskujen maksuaika on 21 vrk siitä kun maksukelpoinen lasku on esitetty tilaajalle ja valvoja on todennut työn tehdyksi Hintasidonnaisuudet Urakkahinta on kiinteä ilman indeksisidonnaisuutta 10.4 Lisä- ja muutostyöt Lisä- ja muutostöissä noudatetaan YSE :n määräyksiä. Kaikista lisä- ja muutostöistä on sovittava kirjallisesti ennen niihin ryhtymistä. 11 VALVONTA 11.1 Rakennuttajan organisaatio ja valvonta Tilaajaa edustavat vs. katurakennuspäällikkö Joni Ulvila Muut tilaajan henkilöt ja vastuut määritellään tarkemmin urakkasopimuksessa Rakennuttajan laadun valvonta Rakennuttaja suorittaa laadunvalvontaa YSE 9 :n ja valvontaa YSE :n mukaisesti. Valvojan tehtävät määräytyvät valvonnan tehtäväluettelon RT mukaisesti Suunnittelijan laadunvalvonta Rakennuskohteen suunnittelijat suorittavat laatimiensa suunnitelmien toteuttamisen yleisvalvontaa sekä suunnitelmia täydentävien ja täsmentävien ohjeiden antamista. Heillä ei ole oikeutta määrätä taikka sopia muutoksista urakkaan. 12 TYÖTURVALLISUUS Työssä tulee noudattaa työturvallisuudesta annettuja lakeja, asetuksia, valtioneuvoston tai ministeriön päätöksiä sekä teknillisiä turvallisuusohjeita. Urakoitsija tekee ennen työn aloittamista työturvallisuussuunnitelman. Urakoitsijan on huolehdittava työmaan työturvallisuuden organisoinnista yhdessä muiden osapuolten kanssa. Aloituskokouksessa urakoitsija ilmoittaa YSE :n mukaisen työsuojelun vastuuhenkilön ja tämän sijaisen. Urakoitsija tekee työn alkamisilmoituksen työsuojeluviranomaisille. Urakoitsijan tulee perehdyttää työntekijänsä ja aliurakoitsijansa työntekijän hankkeeseen liittyviin turvallisuusasiakirjoihin. Rakennuttaja edellyttää lakisääteisten kuvallisten henkilötunnisteiden ehdotonta käyttöä työmaalla. Urakoitsijan on huolehdittava siitä, että rakennustyömaalla työskentelevillä urakoitsijan kaikilla omilla työntekijöillä ja aliurakoitsijoidensa työntekijöillä on työmaalla liikkuessaan näkyvillä henkilön yksilöivä kuvallinen tunniste. Tunnisteesta on käytävä ilmi, onko työmaalla työskentelevä työsuhteessa oleva työntekijä vai itsenäinen työnsuorittaja, sekä mainittava henkilön nimi, veronumero ja, mikäli kyse ei ole itsenäisestä työnsuorittajasta, työnantajan nimi.
11 Seinäjoen kaupunki 11(13) 13 TYÖMAAN HALLINTO JA TOIMITUKSET 13.1 Urakoitsijan organisaatio ja velvoitteet Urakoitsijan organisaatiossa noudatetaan YSE :n mukaisia määräyksiä Urakoitsijan on laatusuunnitelmassaan nimettävä laatupäällikkö, joka vastaa urakan aikaisesta laatusuunnitelman toimivuudesta. Sopimuksen mukaisten töiden ohjaamista varten tulee olla riittävä paikallinen työnjohto. Pääurakoitsijalla tulee olla Rakentamisen laatua RALA:n myöntämä rakennusyritysten työmaatasoinen toimintatapojen hyväksyntä tai pääurakoitsijan tulee voida osoittaa referenssit vastaavan kokoisen sillan rakentamisesta. Lisäksi urakoitsijalla tulee olla riittävä määrä ammattitaitoista teknillistä henkilöstöä, jonka koulutustaso vastaa vähintään teknillisen oppilaitoksen / ammattikorkeakoulun rakennustekniikan tutkinnon suorittanut tai vastaavat tiedot ja hyvän käytännön kokemuksen omaava henkilö. Vastaava työnjohtaja on esitettävä tilaajan hyväksyttäväksi. Lisäksi on huomioitava eri alojen työnjohtoa koskevat erityismääräykset (räjäytystyötä koskevat säädökset ja määräykset, betoninormit, sähkötöiden säädökset ja määräykset, tulityöpätevyys, tieturvapätevyydet, normit työselitykset jne.) Työmaata varten on työturvallisuusasioiden hoitamiseen päätoteuttajan nimitettävä pätevä vastuuhenkilö ja sijainen. Liikennejärjestelyistä vastaavalla henkilöllä tulee olla Tieturva 2 suoritettuna töiden alkaessa. Tieturva 1 koulutusta vaaditaan kaikilta tiellä työskenteleviltä henkilöiltä. Työmaan liikenteen suunnitteluun ja järjestelyiden toteuttamiseen on nimitettävä pätevä vastuuhenkilö ja sijainen. Urakoitsijan työnjohdon tulee puhua ja ymmärtää Suomen kieltä. Tilaaja pidättää itsellään oikeuden hyväksyä tai hylätä urakoitsijan asettaman työnjohdon sekä muun henkilöstön Työvoima Työaikataulun laadinnan yhteydessä urakoitsijat ilmoittavat työvoimasuunnitelmansa rakennuttajalle. Suunnitelman toteutumasta raportoidaan työmaakokouksissa Työmaapäiväkirja Pääurakoitsijan on pidettävä työmaapäiväkirjaa, jonka valvoja säännöllisesti kuittaa saaneensa tiedoksi. Työmaapäiväkirjaa tehdään kahtena kappaleena, joista toinen jää rakennuttajalle ja toinen urakoitsijalle Työmaakokoukset Työmaakokouksien pitämisestä sovitaan aloituskokouksessa Urakoitsijoiden yhteiset toimitukset Pääurakoitsijan velvollisuutena on valvoa ja ohjata työmaan yhteistoimintaa. Tätä varten urakoitsijoiden on keskenään pidettävä tarvittaessa yhteistoimintakokouksia. Mikäli käsiteltävänä on myös rakennuttajan toimenpiteitä edellyttäviä asioita, kokoukseen on pyydettävä rakennuttajan edustaja Viranomaistarkastukset Pääurakoitsijan on huolehdittava siitä, että tarvittavat viranomaistarkastukset pidetään ajallaan. 14 VASTAANOTTOMENETTELY 14.1 Vastaanottotarkastus Urakan vastaanottotarkastus ja hyväksyminen toimeenpannaan Yleisten sopimusehtojen (YSE 1998) mukaisesti. Peittyvät rakennusosat saa peittää vasta sen jälkeen, kun valvoja on antanut siihen luvan.
12 Seinäjoen kaupunki 12(13) 14.2 Urakkasuorituksen tarkastus Kaikkien töiden osalta suoritetaan erillinen urakkasuorituksen tarkastus ennen varsinaista rakennuskohteen vastaanottotarkastusta Takuutarkastus Takuutarkastus pidetään Yleisten sopimusehtojen (YSE 1998) mukaisesti. 15 ERIMIELISYYDET 15.1 Riitaisuuksien ratkaiseminen Riitaisuudet pyritään ratkaisemaan ensisijaisesti osapuolten välisissä neuvotteluissa. Mikäli niissä ei päästä yhteisymmärrykseen, riitaisuudet ratkaistaan paikallisessa käräjäoikeudessa. 16 TARJOUS 16.1 Tarjouksen muoto Tarjouksen tulee olla tämän urakkaohjelman sekä muiden urakka-asiakirjojen mukainen. Tarjous annetaan kokonaishintaisena. Tarjouksen tulee olla tarjouspyyntöasiakirjojen mukainen, eikä tarjoukseen saa liittää omia ehtoja. Muutoin tarjous voidaan jättää käsittelemättä Selvitys urakoitsijan pätevyydestä Urakoitsijan on liitettävä urakkatarjoukseensa kaupparekisteriote sekä seuraavat tilaajan selvitysvelvollisuutta koskevan lain (1233/2006) mukaiset selvitykset ja todistukset tai muu luotettava selvitys näistä: Selvitys siitä, että yritys on merkitty ennakkoperintärekisteriin ja työnantajarekisteriin sekä arvonlisävelvollisten rekisteriin. Todistus verojen maksamisesta tai verovelkatodistus tai selvitys siitä, että verovelkaa koskeva maksusuunnitelma on tehty. Todistukset eläkevakuutusten ottamisesta ja eläkevakuutusmaksujen suorittamisesta tai selvitys siitä, että erääntyneitä eläkemaksuja koskeva maksusopimus on tehty. Selvitys työhön sovellettavasta työehtosopimuksesta tai keskeisistä työehdoista Voimassaoleva tapaturmavakuutus. Luotettavana selvityksenä hyväksytään Rakentamisen Laatu RALA ry:n yritystietopankista tulostettu RALA perustieto tai RALA pätevyystieto tai, että kuuluu tilaajavastuu.fi rekisteriin. Tämä vaatimus urakoitsijan tulee sisällyttää myös aliurakoita koskeviin tarjouspyyntöihin. Selvitykset eivät saa olla kolmea kuukautta vanhempia. (sama koskee aliurakoitsijoiden tietoja). Tilaaja voi hylätä tarjouksen, mikäli em. selvityksiä ja todistuksia ei ole liitetty tarjoukseen Tarjouksen tekeminen Tarjousten tulee saapua rakennuttajalle suljetussa kuoressa viimeistään tarjouspyyntökirjeessä ilmoitettuna ajankohtana. Kuoren päällä on oltava merkintä "Törnävänsaaren silta, urakkatarjous. Tarvittaessa on tarjouksen antajan osoitettava, että tarjouksen allekirjoittajat ovat olleet oikeutettuja kirjoittamaan tarjouksen antajan toiminimen. Tarjouspyyntökaavakkeessa on esitettävä työmaalla toimivan vastaavan työnjohtaja rakennuttajan hyväksyttäväksi.
13 Seinäjoen kaupunki 13(13) 16.3 Tarjouksen voimassaoloaika Tarjouksen tulee olla sitovana voimassa siihen asti, kunnes jonkun tarjouksen tehneen kanssa on allekirjoitettu urakkasopimus, kuitenkin enintään 3 kuukautta tarjouspyyntökirjeessä määrätystä tarjouksen viimeisestä jättöpäivästä lukien. Rakennuttajalla on oikeus purkaa urakkasopimus YSE:n mukaan Lisätiedot Kysymykset ja mikäli tarjouspyynnössä esiintyy epäselvyyksiä tai ristiriitaisuuksia, niistä tulee välittömästi ilmoittaa kirjallisesti tilaajalle, viimeistään yhtä viikkoa ennen tarjouksen jättöpäivää. Kysymysten vastaukset päivitetään sivulle mennessä Muiden lisätietojen ei katsota sitovan rakennuttajaa. Rakennuttaja voi muutenkin lähettää tarjouksentekijöille urakka-asiakirjoja koskevia lisäselvityksiä ja tulkintoja sekä muutoksia. 17 URAKOITSIJATIETOJEN ILMOITTAMINEN Tilaaja pidättää itsellään oikeuden ilmoittaa lääninverovirastolle Seinäjoen kaupungin tekniikkakeskuksen kanssa urakkasopimuksen tehneiden urakoitsijoiden nimet ja urakkasummat. Urakassa on otettu käyttöön työntekijöitä ja rakennusurakoita koskeva uusi tiedonantovelvollisuus 363/2013 ja 364/2013. Sen vuoksi rakentamiseen liittyvää tietojen antamista verohallinnolle lisätään. 18 URAKOITSIJAN VALINTAPERUSTEET Rakennuttaja valitsee urakoitsijaksi alimman urakkatarjouspyynnön mukaisen urakkatarjouksen antajan. Tarjous voidaan hylätä, ellei se ole tarjouspyyntöasiakirjojen mukainen, sisältää omia ehtoja tai on saapunut tarjousajan päättymisen jälkeen. Rakennuttaja voi hylätä kaikki saadut tarjoukset jos sillan korjaamiseen varattu määräraha ei riitä. Kaija Ritari työnsuunnittelumestari Seinäjoen kaupunki, kunnallistekniikan rakentaminen